கேள்வி: சான் பியாசே - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: பியாஜே சுவிட்சர்லாந்தில் நியூசடால் எனுமிடத்தில் 1896 ஆம் ஆண்டு பிறந்தார். நியூசடால் பல்கலைக்கழகத்தில் இடைக்கால இலக்கியத்தைக் கற்றுத் தந்த பேராசிரியர் ஆர்தர் பியாஜே மற்றும் ரெபேக்கா ஜாக்சன் ஆகியோரின் மூத்த மகனாவார். பியாஜே உயிரியல் மற்றும் இயற்கை உலகைப் பற்றிய ஆர்வத்தை வளர்த்துக் கொண்ட துறுதுறுப்பான குழந்தையாக வளர்ந்தார். இவருக்குத் தொடக்க காலத்தில் விலங்கியலில் இருந்த ஆர்வம் 15 வயதில் மெல்லுடலிகள் பற்றிய இவரால் வெளியிடப்பட்ட கட்டுரைகளால், விலங்கியல் துறையில் இருந்தவர்களிடம் புகழைத் தேடித் தந்தது.[http://www.biography.com/people/jean-piaget-9439915 "Jean Piaget"], Biography. Accessed 28 February 2012 உயர்நிலைக் கல்விக்குப் பிறகு, பியாஜே நியூசடால் பல்கலைக்கழகத்தில் விலங்கியலைப் படிக்கச் சென்றார். பியாஜே, இயற்கையறிவியலில் தனது ஆய்வியல் நிறைஞர் பட்டத்தை 1918 ஆம் ஆண்டில் முடித்தார். அதே ஆண்டில் பியாஜே கார்ல் யங் மற்றும் பவுல் யூஜின் பிளீயூலர் ஆகியோரிடம் ஒரு பருவத்திற்கு உளவியலை சூரிக் பல்கலைக்கழகம் கற்றார். இந்தக் காலகட்டத்தில் பியாஜே உளப்பகுப்பாய்வில் ஆழமான ஆர்வத்தை வளர்த்துக் கொண்டார். இதற்கு அடுத்த ஆண்டில் அவர் பிறழ்நிலை உளவியலை பாரீசில் சார்போனில் படித்தார்.https://www.biography.com/people/jean-piaget-9439915